Në bazë të nenit 38 paragrafit 1 pikës 2 të Ligjit mbi vetëqeverisjen lokale (“Fleta zyrtare e Malit të Zi”, nr. 2/18, 34/19, 38/20), e në lidhje me nenin 25 paragrafi 1 pika 12 e Statutit të komunës së Tuzit (“Fleta zyrtare e Malit të Zi”, nr. 24/19, 05/20), Kuvendi i komunës së Tuzit, në seancën e mbajtur më 09.06.2020 ka sjellë

**VENDIM**

**mbi masat për zbutjen e pasojave financiare të krijuara në Komunën e Tuzit për shkak të pandemisë së COVID-19**

**Neni 1**

Me këtë Vendim përcaktohen masat të cilat kanë për qellim të zbusin pasojat financiare në Komunën e Tuzit të dala për shkak të COVID-19.

**Neni 2**

Sekretariati për financa dhe zhvillim ekonomik është i obliguar të përcjellë realizimin e të ardhurave mujore dhe të harmonizojë ekzekutimin e shpenzimeve sipas përparësive të përcaktuara në përputhje me fondet në dispozicion, përkatësisht përqindjen e realizimit të buxhetit për të ruajtur bilancin e buxhetit.

**Neni 3**

Të gjitha njësitë e shpenzimeve janë të detyruara t'i mbajnë në minimum shpenzimet, si dhe të mos krijojnë detyrime të reja financiare të cilat janë të panevojshme.

**Neni 4**

Me qëllim të përkrahjes së bujqësisë në territorin e Komunës së Tuzit, të ndahen 100.000,00 euro shtesë, për program për magazinimin e tepricave të prodhimeve bujqësore.

**Neni 5**

Administrata e të ardhurave lokale publike e Komunës së Tuzit do të:

1. Lirojë të gjithë personat fizik nga tatimi në truall për vitin 2020, çka nënkupton që nuk do të bëhet dorëzimi i aktvendimeve mbi tatimin e caktuar në truall për vitin 2020 për personat fizik;
2. Shtyjë pagesën e mbitatimit në tatim mbi të ardhurat personale për një periudhë 4 muaj (me kërkesë të tatimpaguesit);
3. Shtyhet pagesa e tatimit në patundshmëri për këstin e parë prej më 31.08.2020, e për të dytin deri më 30.11.2020 (me kërkesë të tatimpaguesit);
4. Shtyhet pagesa e kompensimit mujor për pajisje komunale të truallit ndërtimor të gjithë investitorët që kanë lidhur kontrata për pagesa në këste mujore për periudhën 3 mujore (me kërkesë të tatimpaguesit). Për periudhën e cekur nuk do të përllogaritet kamata për mospagimin e obligimeve të arritura;
5. Lirojë nga pagesa e kompensimit për përdorimin e objekteve tregtare, të cilave u sigurohet qasje nga rruga komunale për një periudhë 4 muaj;
6. Pezullojë të gjitha masat e pagesës së detyrueshme në afat prej 4 muajsh;
7. Lirojë nga pagesa e taksës lokale komunale të përcaktuar në bazë të nxënies së sipërfaqes (kopshte veror, kopsht i mbyllur dhe objekte të tjerë lëvizëse) për periudhën 4 mujore;
8. Lirojë nga pagesa e kontributit të anëtarësimit në organizatën turistike për një periudhë 4 mujore.

**Neni 6**

Ky vendim hynë në fuqi me ditën e publikimit në “Fletën zyrtare të Malit të Zi – dispozitat komunale”.

Nr: 01-031/20-5385

Tuz, 09.06.2020

**KUVENDI I KOMUNËS SË TUZIT**

**Kryetari,**

**Fadil Kajoshaj**